વાલીઓએ જણાવ્યું હતું કે રાજ્ય સરકારે બનાવેલ ફી અધિનિયમ કાયદા મુજબ ફી લેવાની થતી હોય છે પણ શાળાઓ તેનું પાલન કરી રહી નથી. આ અંગે હાઈકોર્ટમાં પણ અરજી થઇ હતી જેમાં હાઈકોર્ટે વાલીઓની તરફેણમાં ચુકાદો આપ્યો હતો. બીજી બાજુ શિક્ષણને વેપાર બનાવીને બેઠેલાં શાળા સંચાલકો આ આદેશને પણ ઘોળીને પી ગયા હતા અને સુપ્રિમ કોર્ટમાં કેસ ફાઈલ કર્યો છે. શ્રી સ્વામિનારાયણ પબ્લિક સ્કૂલમાં વાલીઓએ ભાજપ અને સરકાર સમર્થિત નારા પણ લગાવ્યાં હતા. સ્વામિનારાયણ સ્કૂલમાં આજે વાલીઓ પહોંચતા શાળાનાં આચાર્યાએ બાળકોનું રીઝલ્ટ આપવાનો સ્પષ્ટ નનૈયો ભણી દીધો હતો. વાલીઓએ જણાવ્યું હતું કે રીઝલ્ટ નહિ આપવાના કારણે બાળકોના ભવિષ્ય પર અવળી અસર પડશે તો તેના માટે કોણ જવાબદાર રહેશે.